KLASA: 007-02/21-01/

URBROJ: 2140/01-01-21-

Krapina, NACRT PRIJEDLOGA

Temeljem članka 10. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj 26/15 i 37/21, dalje u tekstu: Uredba) i članka 32. Statuta Krapinsko-zagorske županije (Službeni glasnik Krapinsko-zagorske županije, broj 13/01, 5/06, 14/09, 11/13, 26/13 13/18, 5/20, 10/21 i 15/21- pročišćeni tekst) Županijska skupština Krapinsko-zagorske županije na svojoj \_\_\_\_\_ sjednici, održanoj \_\_\_\_\_\_\_\_2021. godine donosi

P R A V I L N I K

o izmjenama i dopunama Pravilnika o financiranju programa i projekata od interesa za opće dobro koje provode udruge na području Krapinsko-zagorske županije

Članak 1.

U članku 5. stavku 2. iz podstavka 4. dodaje se podstavak 5. koji glasi:

* „ kada je to propisano posebnim propisom“.

Članak 2.

Mijenja se članak 7. stavak 1. podstavak 5. na način da sada glasi:

* „ obrazovanje, kultura, sport i tehnička kultura“

Članak 3.

U članku 10. stavku 1. briše se riječ „vjerskih“ tako da on sada glasi:

„Županija neće financirati programe i projekte organizacija koje se financiraju po posebnim propisima, političkih organizacija te organizacija civilnog društva koje ne zadovoljavaju uvjete propisane ovim Pravilnikom odnosno svakim pojedinačno raspisanim javnim natječajem i javnim pozivom.“

Članak 4.

Članak 11. stavak 1. točka 4. mijenja se na način da sada glasi:

* „ utvrditi prijedlog sastava procjenjivačkog povjerenstva odnosno stručnih radnih skupina za procjenu projekata i programa, osim ako sastav navedenih tijela nije propisan posebnim propisima“.

Članak 5.

Članak 12. stavak 2. mijenja se i glasi:

„Natječajna dokumentacija po svojem obliku i sadržaju mora biti u skladu s odredbama Uredbe i ovog Pravilnika, osim ako posebnim propisom nije drugačije određeno.“

Članak 6.

U članku 14. dodaje se točka 4. koja glasi:

* „ i druge prednosti propisane tekstom natječaja/javnog poziva“.

Članak 7.

U članku 15. mijenja se stavak 3. koji sada glasi:

„Prijava se sa svom popratnom dokumentacijom dostavlja ili u papirnatom obliku ili elektroničkim putem.“

i dodaju stavci 6. i 7. koji glase:

„Korisnicima financijskih sredstava omogućuje se elektroničko podnošenje na pregled svih izvještaja (programskih i financijskih) u odnosu na svaki potpisani ugovor, kao i elektroničko podnošenje sve propisane popratne dokazne dokumentacije i obveznih priloga.“

„Svi propisani obrasci trebaju biti potpisani i ovjereni pečatom od strane ovlaštene osobe

podnositelja zahtjeva i voditelja programa ili projekta ili na drugi odgovarajući način autentificirani te se na zahtjev davatelja financijskih sredstava dostavljaju i u izvorniku.“

Članak 8.

Članak 18. stavak 1. mijenja se i glasi:

„Za provođenje postupka javnog natječaja ili javnog poziva župan imenuje Povjerenstvo za provjeru ispunjavanja propisanih uvjeta javnog natječaja ili javnog poziva i Povjerenstvo za ocjenjivanje prijava na javni natječaj ili javni poziv, osim ako posebnim propisom nije predviđeno drugo stručno tijelo.“

Članak 9.

U članak 26. dodaje se stavak 3. koji glasi:

„Županija će obaviti neposrednu kontrolu (kontrolu na licu mjesta) kroz terenski posjet prostorijama korisnika financijskih sredstava sukladno Uputi za provođenje naknadnih kontrola namjenskog korištenja isplaćenih proračunskih sredstava.“

Članak 10.

Članak 31. mijenja se i glasi:

„Osim izravnih, korisniku financiranja se može odobriti i pokrivanje dijela neizravnih troškova kao što su: energija, voda, uredski materijal, sitni inventar, telefon, pošta i drugi indirektni troškovi koji nisu povezani s provedbom programa, projekta ili manifestacije, a udio u pokrivanju navedenih troškova utvrđuje se tekstom javnog natječaja ili javnog poziva.“

Članak 11.

Ove izmjene i dopune Pravilnika stupaju na snagu osmog dana od dana objave u „Službenom glasniku Krapinsko-zagorske županije“.

 PREDSJEDNIK

 ŽUPANIJSKE SKUPŠTINE

 Zlatko Šorša